Ma ise õppisin Herbarti voolu hästi sügavuti tundma. Oma esimesel elupoolel kuni peaaegu 30. eluaastani elasin ja kasvasin ma Austrias, kus Herbarti pedagoogika oli saanud tooniandvaks kogu riiklikus õppetöös, mida tol ajal korraldasid Oetzler ja teised. Kõikides Austria ülikoolides töötasid Herbarti pedagoogika pooldajad. Nii võin öelda, et ma tutvusin oma elu jooksul Herbarti pedagoogika taotlustega eriti üksikasjalikult. Vaadeldes peale Herbarti pedagoogika veel teisi pedagoogilisi  voole, mis ulatuvad kaasaega lähimast minevikust, võin öelda, et kõigis pedagoogilistes mõtlemistes ja teadmistes on leida midagi rõõmustavat. Tahaksin öelda, et kui pedagoogika võtta vaatluse alla meie tsivilisatsiooni ühe tähtsa osana, siis oleme silmitsi just selle vooluga.